बीईईओ कार्यालय में 43 मेधावी विद्यार्थियों को दिए गए लैपटॉप
भास्कर संवाददाता | मेड़ता सिटी
नगरपालिका अध्यक्ष रूस्तम प्रिंस ने कहा कि तकनीकी शिक्षा आज की अनिवार्य शिक्षा बन गई है। यही कारण है कि अब तकनीकी शिक्षा के प्रति रुझान बढ़ने लगा है। वे यहां बीईईओ कार्यालय में लैपटॉप वितरण समारोह को संबोधित कर रहे थे। यह कार्यक्रम बीईईओ कार्यालय की ओर से आठवीं की मेरिट में आए मेधावी विद्यार्थियों को लैपटॉप देने के लिए आयोजित किया गया था। इस दौरान 43 विद्यार्थियों को लैपटॉप दिए गए। जिसमें 22 छात्राएं शामिल थीं। इस दौरान बीईईओ कृष्ण गोपाल कस्वां ने कहा कि विद्यार्थी लैपटॉप का सदुपयोग करें। आधुनिक शिक्षा प्रणाली के तहत इंटरनेट पर विभिन्न विषयों को सर्च कर अपनी योग्यता में निखार लाएं। उप प्रधान चेतन जाजड़ा तथा समाजसेवी राजू सुखाड़िया ने भी विचार रखे। संदर्भ व्यक्ति भगवती प्रसाद टेलर ने बताया कि इस दौरान आठवीं बोर्ड में विगत साल मेरिट में आए 43 विद्यार्थियों को लैपटॉप दिए गए हैं। कार्यक्रम में मदनसिंह चारण, बलदेव चौधरी, शशिकला, कैलाश घटियाला, बाबूलाल, जाकिर सहित अनेक लोग उपस्थित थे।
मेड़तासिटी. आठवींमेरिट केे विद्यार्थी अतिथियों केे साथ ग्रुप फोटो में।
hin_Deva kas_Deva hin_Deva bho_Deva